Tameṭṭut twala mmi-s yeḍɛef, tebɣa ad tzer acu i t-yerran aken, azekka-nni tenna-asen: «a arraw-iw nekk ad ruḥeɣ ad d-agmaɣ kunwi laɛbet kan slaɛqel ḥadret ad teɣlim», tameṭṭut teffer s daxel n udaynin, dɣa twala-d mmi-s n waɣzen yeṭṭef mmi-s deg tmeẓẓuɣin yenna-as: « uuuh a gma ! izeggaɣ-it tmeẓẓuɣin-ik, anwa ara tent-iɣeẓen», mi i d-yewweḍ urgaz-is teḥkaas acu i d-yeḍran imi yeḍɛef mmi-s, yenna-as: «d anḥas i tneḥseḍ, tkerheḍt imi mačči d mmim, ihi tura ad t-ttawiɣ ger tuyatiw ulama d lxedma i xeddmeɣ». Argaz iruḥ yettawi-t ɣef tuyatis, almi d yiwen n wass, mmi-s n waɣzen yeṭṭef-it-id deg imeẓẓuɣen-is, yenna-as: «aah a baba! izeggaɣit tmeẓuɣin-ik», dɣa iɣeẓẓa-t yekkes-as-d tameẓẓuɣt-is, argaz yettcercur d idamen, yewwet mmi-s n waɣzen almi i t -yenɣa .